kardosdrur/scandi-wiki huggingface dataset:
Poul Godske

Poul Godske (6. maj 1929 i Tommerup – 14. juli 2011) var en dansk jazzmusiker, komponist og pianist.

Godske var født i Tommerup og var autodidakt musiker, der spillede flere instrumenter. I begyndelsen af 1950'erne spillede han sopransaxofon, men skiftede senere til klaver. Han blev en del af Jørn Grauengaards skiftende orkestre i både trio- og kvintetformat i 1950'erne, 1960'erne og 1970'erne, og han blev kåret til årets jazzmusiker i 1959.

Efterhånden blev Godske selv kapelmester, og han var flittigt brugt i teater-, revy- og tv-sammenhænge. Han arbejdede blandt andet tæt sammen med Per Pallesen i Hjørringrevyen, tv-komikserien Dansk Naturgas samt Pallesen og Søren Pilmarks musikalske shows. Han akkompagnerede også en række sangere som Grethe Sønck, Poul Bundgaard og Otto Brandenburg.

Også til pladeindspilninger blev Poul Godske meget benyttet, først og fremmest som akkompagnatør. Men han indspillede også albummet Bald is Beautiful med sit eget orkester. Han skrev en række melodier til mange af de revyer, han spillede til. Han stoppede som professionel musiker i 2002.

Kilder 
 Nekrolog, Politiken, 2011-07-19

Eksterne henvisninger 
 

Jazzmusikere fra Danmark
Pianister fra Danmark
Komponister fra Danmark
Jenö Szántay

Jenő Szántay (født 10. marts 1881, død 11. december 1914 i Limanowa, Małopolskie, Polen) var en ungarsk fægter som deltog i de olympiske lege OL 1908 i London i den individuelle konkurrence i sabel.

Kilder 

Fægtere fra Ungarn
Bertrand Marie de Lesseps

Bertrand Marie de Lesseps (3. februar 1875 – 28. august 1918) var en fransk fægter, som deltog i de olympiske lege OL 1908 i London i den individuelle og i holdkonkurrencen i sabel. Han var bror til Ismaël de Lesseps og Mathieu de Lesseps.

Kilder 

Fægtere fra Frankrig
Jean-Joseph Renaud

Jean-Joseph Renaud (16. januar 1873 i Paris – 8. december 1953) var en fransk fægter som deltog i de olympiske lege OL 1908 i London i holdkonkurrencen i sabel.

Han var også en flittig forfatter, journalist og dramatiker hvis bog fra 1912 La Defense dans la Rue er anerkendt som et vigtigt bidrag til begyndelsen af det 20. århundredes litteratur om dette emne. Han var en fortaler for ære og sagde: ". Fra alle synspunkter er dueller godgørende" Han kæmpede i mange dueller (herunder dem der involverer Clemenceau og Leon Blum) og kæmpede mindst 15 selv.

Kilder

Eksterne henvisninger 
 

Fægtere fra Frankrig
Personer fra Paris
Dramatikere fra Frankrig
Journalister fra Frankrig
Faglitterære forfattere fra Frankrig
Abelardo Olivier

Abelardo Olivier (født 9. november 1877 i Portogruaro, død 24. januar 1951 i Milano) var en italiensk fægter, som deltog i de olympiske lege 1908 i London og 1920 i Antwerpen. 

Ved legene i 1908 deltog Olivier i alle tre våbentyper. Fleuret var ved legene med som demonstrationssport, og der blev ikke registreret resultater i klassen. I sabel var han med på det italienske hold, der først vandt over Storbritannien og derpå i semifinalen tabte til Ungarn, der siden vandt finalen. Italien og Tyskland, som tidligere havde tabt til mestrene, mødtes i en kamp om andenpladsen, og den vandt Italien med 10-4, så holdet vandt dermed sølv. De øvrige på Italiens sølvhold var Marcello Bertinetti, Sante Ceccherini, Alessandro Pirzio Biroli og Riccardo Nowak. Ved samme lege deltog Olivier også på det italienske hold i kårde, der endte på en fjerdeplads.

Tolv år senere, ved OL 1920 stillede Olivier op i kårde og fleuret, begge både individuelt og på hold. Individuelt blev han nummer ni i fleuret og nummer seks i kårde. Det italienske fleurethold vandt deres indledende pulje med sejre i alle fire matcher, og det samme gjorde sig gældende i finalerunden, hvor Frankrig blev nummer to og USA nummer tre. Kårdeholdet blev kun nummer tre i indledende pulje efter tab til Portugal og uafgjort mod Sverige. I finalen var de dog sikre og vandt alle fem matcher, mens Belgien blev nummer to og Frankrig nummer tre.

Referencer

Eksterne henvisninger 

Fægtere fra Italien
Deltagere for Italien ved sommer-OL 1908
Deltagere for Italien ved sommer-OL 1920
Olympiske mestre fra Italien
Olympiske sølvmedaljevindere fra Italien
Charles Collignon

Charles Henri Collignon (født 7. september 1877 i Paris) var en fransk  fægter som deltog under OL 1908 i London.

Collignon blev olympisk mester i fægtning under OL 1908. Han var med på det franske hold som vandt holdkonkurrencen i kårde.

Eksterne henvisninger 

Fægtere fra Frankrig
Alexandre Lippmann

Alexandre Auguste Lippmann (født 11. juni 1880, død 23. februar 1960) var en fransk fægter som deltog i tre olympiske lege, 1908 i London, 1920 i Antwerpen og 1924 i Paris.

Lippmann blev olympisk mester i fægtning under OL 1908. Han var med på det franske hold som vandt holdkonkurrencen i kårde. Han kom på en andenplads i den individuelle konkurrence. Seksten år senere, under OL 1924 i Paris, vandt han sin anden olympiske titel, også denne gang i holdkonkurrencen i kårde. Lippmann vandt også to medaljer under OL 1920 i Antwerpen, en sølvmedalje i den individuelle konkurrence i kårde og en bronzemedalje i holdkonkurrencen.

Eksterne henvisninger 
 http://www.sports-reference.com/olympics/athletes/li/alexandre-lippmann-1.html 

Fægtere fra Frankrig
Jøder fra Frankrig
Franskmænd i 1800-tallet
Franskmænd i 1900-tallet
Georges de la Falaise

Louis Venant Gabriel de la Falaise (født 24. marts 1870, død 8. april 1910) var en fransk fægter, som deltog i de olympiske lege 1900 i Paris og 1908 i London.
 
De la Falaise blev olympisk mester i fægtning med sabel under OL 1900 i Paris. Der var 23 fægtere fra syv lande som deltog i konkurrencen. De la Falaise vandt seks ud af de syv kampe i finalerunden som bestod af otte fægtere.  

Han deltog også i Sommer-OL 1906 i Athen, hvor han vandt både i den individuelle og i holdkonkurrencen i kårde.

Eksterne henvisninger 
 Profil på sportsreference.com  

Fægtere fra Frankrig
Emmanuel van der Linden d'Hooghvorst

Emmanuel Van der Linden, baron d'Hooghvorst (7. juni 1781 i Bruxelles – 15. april 1866 samme sted) var en katolsk politiker i det Forenede kongerige Nederlandene og senere i Belgien. Han var godsejer, kurator i skovvæsenet og medlem af provinsforsamlingen i Brabant. Han spillede en stor rolle under den belgiske revolution i 1830 som leder af borgervæbningen i Bruxelles. Han var bror til Joseph van der Linden d'Hooghvorst. Han var desuden borgmester i Meise fra 1807 til 1866. 
Han var kendt i landsbyen for sin generositet, således betalte han af egen lomme til genopbygningen af landsbyen efter en brand i 1826).

Han blev udmærket med det belgiske jernkors og var kommandør af Leopoldordenen.

Politikere fra Belgien
Eugène Olivier

Eugène Victor Olivier (17. september 1881 – 5. maj 1964) var en fransk  fægter som deltog under OL 1908 i London.

Olivier blev olympisk mester i fægtning under OL 1908. Han var med på det franske hold som vandt holdkonkurrencen i kårde. Han kom på en tredjeplads i den individuelle konkurrence i kårde.

Eksterne henvisninger 

 http://www.sports-reference.com/olympics/athletes/ol/eugene-olivier-1.html 

Fægtere fra Frankrig
Atletik under sommer-OL 1988

Ved Sommer-OL 1988 i Seoul blev der konkurreret i 42 discipliner i atletik: 24 for mænd og 18 for kvinder. Der var i alt 1.317 deltagere fra 149 lande.

Medaljevindere

Mænd 

 Ben Johnson førte 100 meter-løbet med 9,79 sekunder men blev diskvalificeret for doping.

Kvindernes konkurrencer 

 * Atleter der løb i de indledende runder, som modtog medaljer.

Medaljetabel

Referencer 
 Australia Atletik

1988
Sommer-OL 1988
André Jolly

André-Edouard Jolly (født 13. april 1799 i Bruxelles, død 3. december 1883 sammesteds) var en belgisk baron, generalløjtnant og medlem af den provisoriske belgiske regering under den belgiske revolution i 1830.

Efter at have gået i skole på W. Browns akademi afsluttede han sin skolegang på det kejserlige gymnasium i Bruxelles. Den 9. november 1815 startede han på ingeniør og artilleriskolen i Delft og blev tre år senere sekondløjtnant. Han fik et års ansættelse som assistent ved skolen, herefter var han udstationeret i Dendermonde, Bruxelles og Nijmegen. 
Da han giftede sig i 1823 forlod han hæren og bosatte sig i Bruxelles, hvor han med en vis succes helligede sig kunsten. I 1829 og starten af 1830 udstillede han sine værker i Gent, Liège og Bruxelles.

Under de første revolutionære omvæltninger i 1830 blev han udnævnt til officer i 3. sektion af borgervæbningen. Fra den 23. september spillede Jolly en af de fremtrædende roller idet han blev medlem af den provisoriske belgiske regering. Han beklædte posten som krigsminister frem til 26. februar 1831. 

Derefter vendte han tilbage til kunstens verden. Senere blev han generalløjtnant af reserven. 

Militærfolk fra Belgien
Politikere fra Belgien
Fodbold under sommer-OL 1948

Fodbold ved sommer-OL 1948. Atten hold deltog i fodboldturneringen i London 1948. Turneringen blev afviklet mellem 26. juli og 13. august. Sverige slog Jugoslavien 3-1 i finalen og blev olympiske mestre.

Medaljer 

</div>

Medaljevinderne

Statistik

Målscorer 

7 mål
  Gunnar Nordahl
  John Hansen
5 mål
  Kjell Rosén
  Henry Carlsson
  Francesco Pernigo

4 mål
  Stjepan Bobek
3 mål
  Gunnar Gren
  Željko Čajkovski
  Bob Hardisty
  Emidio Cavigioli
  Servaas Wilkes

1948
Sommer-OL 1948
Fodbold i 1948
Atletik under sommer-OL 1992

Atletik under sommer-OL 1992. Der blev konkurreret i 43 sportsgrene, 24 for mænd og 19 for damer, i atletik under Sommer-OL 1992 i Barcelona.

Medaljer

Herrer

100 m

200 m

400 m

800 m

1500 m

5000 m

10000 m

Maraton

110 m hæk

400 m hæk

3000 m forhindringsløb

4x100 m stafet

4x400 m stafet

20 km kapgang

50 km kapgang

Højdespring

Stangspring

Længdespring

Trespring

Kuglestød

Diskoskast

Hammerkast

Spydkast

Tikamp

Damer

100 m

200 m

400 m

800 m

1500 m

3000 m

10000 m

Maraton

100 m hæk

400 m hæk

4x100 m stafet

4x400 m stafet

10 km kapgang

Højdespring

Længdespring

Kuglestød

Diskoskast

Spydkast

Syvkamp 

1992
Sommer-OL 1992
Fægtning under sommer-OL 1904

Fægtning ved sommer-OL 1904. Fægtning var med på OL-programmet for tredje gang i 1904 i St. Louis. Der blev konkurreret i fem fægteklasser. Cubaneren Ramón Fonst vandt tre guld.

Medaljer 

</div>
 Ifølge IOC er de fire medaljer, en guld, en sølv og to bronze, som amerikaneren Van Zo Post fik, regnet som cubanske. Også medaljerne, en sølv og en bronze til amerikaneren Tatham er ifølge IOCs tabel cubanske.

</div>
 tabel hvor Van Zo Posts og Tathams medaljer regnes som amerikanske.

Fleuret 

Ni fægtere fra tre nationer.

Fleuret holdkonkurrence 

To hold med tre fægtere på hvert hold.

Kårde 

Fem fægtere fra tre nationer.

Sabel 

Fem fægtere fra to nationer.

Stokfægtning 

Tre fægtere fra to nationer.

1904
Sommer-OL 1904
Fægtning under sommer-OL 1912

Fægtning under sommer-OL 1912. Fægtning var med på OL-programmet for femte gang 1912 i Stockholm under de femte olympiske sommerlege. Der blev konkurreret om fem olympiske titler, tre individuelle og to i hold, alle for mænd. Der blev fægtet med florett individuelt og med sabel og kårde både individuelt og i hold.

Medaljer

Florett

Kårde

Kårde, hold

Sabel

Sabel, hold 

 

Sommer-OL 1912
1912
Ferdinand Feyerick

Ferdinand Feyerick (født 27. juni 1865 i Gent, død 12. september 1920 smst.) var en belgisk fægter, som deltog i de olympiske lege 1908 i London.

Feyerick var med på det belgiske kårdehold ved OL 1908. Belgierne besejrede i kvartfinalen Sverige med 11-6, hvorpå de besejrede Italien 9-8 i semifinalen. I kampen om guldet tabte belgierne 7-9 til Frankrig og måtte derpå ud i en kamp om andenpladsen, som de tabte 5-9 til Storbritannien. Dermed blev det belgiske hold nummer tre i konkurrencen.

Hans søn, Robert Feyerick, var også fægter og deltog i to olympiske lege i 1920'erne, mens hans bror, Albert Feyerick, var det internationale fægteforbunds første præsident.

Referencer

Eksterne henvisninger 

Fægtere fra Belgien
Deltagere for Belgien ved sommer-OL 1908
Olympiske bronzemedaljevindere fra Belgien
François Rom

François Rom (født 8. april 1882 i Antwerpen, død 2. februar 1942) var en belgisk fægter, som deltog i de olympiske lege 1908 i London.

Ved OL 1908 stillede han op i holdkonkurrencen i kårde, hvor Belgien i kvartfinalen mod Sverige vandt 11-6. I semifinalen mod Italien tabte de knebent 9-8. De kom derpå til at møde Storbritannien, der havde tabt guldkampen til Frankrig, om andenpladsen. Igen blev det til et knebent nederlag på 8-9 til belgierne, der dermed vandt bronze i konkurrencen.

Referencer

Eksterne henvisninger 
 

Fægtere fra Belgien
Deltagere for Belgien ved sommer-OL 1908
Olympiske bronzemedaljevindere fra Belgien
Sylvain van de Weyer

Jean-Sylvain Van de Weyer (19. januar 1802 – 23. maj 1874) var en belgisk politiker og derpå belgisk ambassadør i Storbritannien.

Han blev født i Louvain, men hans familie flyttede til Amsterdam i 1811. Familien vendte tilbage til Louuvain da hans far Josse-Alexandre (1769–1838) blev udnævnt til politikommissær i byen. Jean-Sylvain læste jura på universitetet i Louvain og nedsatte sig som advokat i  Bruxelles i 1823. Her forsvarede han ofte aviser og journalister som kom i karambolage med regeringen i det Forenede kongerige Nederlandene, som vore dages Belgien udgjorde den sydlige halvdel af.

Ved udbruddet af den belgiske revolution i 1830 var Van de Weyer i Louvain, men han skyndte sig til Bruxelles, hvor han blev medlem af dem provisoriske regering. Da han var god til at tale engelsk blev han de revolutionæres diplomat. Kong Leopold 1. af Belgien udpegede ham til sin "særlige udsending" i London.
Van de Weyer blev senere Belgiens 8. premierminister.

Han giftede sig med Elizabeth, som var eneste datter af bankmanden Joshua Bates (fra Barings Bank. De fik to sønner og fem døtre, som voksede op i parrets hjem i Marylebone og på deres landsæde  New Lodge i sognet Winkfield i Berkshire. Deres yngste datter Eleanor blev datter til  Sylvia Brett, den sidste Ranee af Sarawak.

Eksterne kilder 
 Sylvain Van de Weyer at Stad Leuven  

Belgiens premierministre
Politikere fra Belgien
Victor Willems

Victor Willems (født 19. februar 1877, død 1918) var en belgisk fægter, som deltog i to olympiske lege i begyndelsen af 1900-tallet.

Ved OL 1908 i London stillede han op i holdkonkurrencen i kårde, hvor Belgien i kvartfinalen mod Sverige vandt 11-6. I semifinalen mod Italien tabte de knebent 9-8. De kom derpå til at møde Storbritannien, der havde tabt guldkampen til Frankrig, om andenpladsen. Igen blev det til et knebent nederlag på 8-9 til belgierne, der dermed vandt bronze i konkurrencen.

Ved OL 1912 stillede han op i fleuret individuelt, og han blev delt etter i sin indledende pulje. Derpå blev han treer i kvartfinalepuljen, inden han med en fjerdeplads i semifinalepuljen var ude af turneringne. Desuden deltog han i kårde, både individuelt og i holdkonkurrencen. I den individuelle konkurrence blev han elimineret i første runde, men i holdkonkurrencen vandt belgierne i indledende runde over Rusland, og skønt de tabte i semifinalepuljen til Sverige, var sejre over Tyskland og Grækenland nok til at sende dem i finalen. Her fik de revanche mod Sverige og vandt desuden over Storbritannien, der fik sølv, og Holland, der fik bronze, hvilket sikrede belgierne guldet.

Referencer

Eksterne henvisninger 

Fægtere fra Belgien
Deltagere for Belgien ved sommer-OL 1908
Deltagere for Belgien ved sommer-OL 1912
Olympiske mestre fra Belgien
Olympiske bronzemedaljevindere fra Belgien
Marc Perrodon

Marc Perrodon (31. august 1878 – 22. februar 1939) var en fransk fægter som deltog i de olympiske lege 1908 i London, 1920 i Antwerpen og 1924 i Paris.  

Perrodon vandt en sølvmedalje i fægtning under Sommer-OL 1920 i Antwerpen. Han var med på det franske hold som kom på en andenplads i holdkonkurrencen i sabel efter Italien.

Eksterne henvisninger 
 http://www.sports-reference.com/olympics/athletes/pe/marc-perrodon-1.html 

Fægtere fra Frankrig
Jenő Fuchs

Jenő Fuchs (29. oktober 1882 i Budapest – 14. marts 1955 i Budapest) var en ungarsk fægter som deltog under OL 1908 i London og 1912 i Stockholm.

Fucks blev olympisk mester i fægtning to gange under OL 1908. Han vandt turneringerne i sabel både i den individuelle og i holdkonkurrencen. Fire år senere gentog han succesen og vandt to nye guldmedaljer i sabel.

Eksterne henvisninger 
 

Fægtere fra Ungarn
Deltagere for Ungarn ved sommer-OL 1912
Béla Zulawszky

Béla Zulawszky (23. oktober 1869 – 24. oktober 1914) var en ungarsk fægter som deltog i de olympiske lege 1908 i London.

Zulawszky vandt en bronzemedalje i fægtning under Sommer-OL 1908 i London. Han kom på en andenplads i den individuelle konkurrence i sabel efter sin landsmand Jenő Fuchs.

Eksterne henvisninger 
 http://www.sports-reference.com/olympics/athletes/zu/bela-zulawszky-1.html 

Fægtere fra Ungarn
Vilém Goppold von Lobsdorf

Vilém Goppold von Lobsdorf (født 28. maj 1869, død 12. juni 1943) var en böhmisk fægter som deltog i de olympiske lege 1908 i London.

Von Lobsdorf vandt to bronzemedaljer under sommer-OL 1908 i London. Han kom på en tredjeplads i både den individuelle og i holdkonkurrencen i sabel.

Eksterne henvisninger 
 http://www.sports-reference.com/olympics/athletes/go/vilem-goppold-z-lobsdorfu-sr-1.html 

Fægtere fra Tjekkiet
Deltagere for Bøhmen ved sommer-OL 1908
Fægtere ved sommer-OL 1908
Deltagere for Bøhmen ved sommer-OL 1912
Fægtere ved sommer-OL 1912
St. Enders Kapel

St. Enders Kapel og kirkegård lå ved Grønningen og Mærsk Vase i Øster Oksby ved Blåvand. Det er en firkantet formet banke, der hæver sig cirka  2 m over  terrænet, og  måler ca. 60 x 70 m , tæt ved Havnegrøftens start, og er fra middelalderen, dateret mellem 1067 – 1535. Det antages at kirken blev beskadiget ved stormfloden i 1362 (Den Store Manddrukning) og helt ødelagt ved stormfloden i 1634 (Anden store manddrukning). Kapellet blev indtil midten af 1800 tallet benyttet til begravelse af omkomne søfolk. 

Et sagn fortæller om Irske St. Enders munke, der allerede før år 750,  før Ansgar, startede med at forkynde kristendommen i Vestjylland fra deres lille kirke.  

Hvert år, afholdes Store Bededag en pilgrimsvandring der starter ved resterne af St. Enders Kapel ved Øster Oksby, og slutter ved Sankt Jacobi Kirke i Varde.

Ekstern henvisning 

 Fund og Fortidsminder
 St. Enders Vandring 

Bygninger, konstruktioner og anlæg i Varde Kommune
Fredede fortidsminder i Danmark
Silkehøns

Silkehøns er en hønserace med et meget særpræget udseende. Dens fjerdragt består af dunlignende fjer der nemt kan forveksles med pels. Udover den specielle fjerdraget har racen også et mørkeblåviolet hoved og hud. Kammen er hos både hanen og hønen lille i forhold til andre hønseracer og morbærformet. Derudover har silkehøns 5 tæer, den femte er en ekstra bagtå. Racen er en hårdfør og flittig æglægger. Den ruger gerne og passer sine kyllinger godt. Racen er nem at tæmme og har et roligt gemyt. Den kan ikke flyve. Racen findes i flere farvevarianter.

Hanen vejer 1,4-1,7 kg mens hønen vejer 1,1-1,4 kg. Æggene vejer 40 g og er lysebrune. 

Der findes også en dværgform af silkehønen.

Eksterne henvisninger 

 Fjærkræ.dk om silkehøns 

Hønseracer
Uptown TV

Uptown TV er en dansk kabel-tvkanal, der viser musikvideoer døgnet rundt med udelukkende danske artister fra 1970'erne og 1980'erne til nye danske musikvideoer.

Den abonnementsfinansierede kanal blev lanceret den 15. november 2010 med distribution i de store tv-pakker hos Waoo!, Altibox og Glentevejs Antennelaug.

Uptown TV er ejet af grundlæggeren Kasper Krüger.
Tv-kanaler fra Danmark
Imatra

Imatra er en by i Finland, Södra karelen. Befolkningen er på 27.835 mennesker (2015).

Eksterne kilder og henvisnigner

Town of Imatra – Officiel site

Byer i Finland
Feuillien de Coppin

Baron Feuillien-Charles-Joseph de Marie Coppin de Falaën (født 12. marts 1800 i Falaën, død 10. marts 1887) var sekretær for den provisoriske regering under den belgiske revolution i 1830 og blev senere medlem af nationalkongressen.

Levned 
Coppin var det tredje af syv børn af Baron Josef Falaën de Coppin (1763-1840), som i 1816 blev optaget i adelsstanden og Anne-Marie Den Harlez (1771-1833). Den ældste søn, Baron Guillaume Coppin (1797-1885) var generalsekretær i den nederlandske provins provins Namur.

Feuillien de Coppin var i Bruxelles ved udbruddet af den belgiske revolution og blev sekretær for den provisoriske belgiske regering. Hans bidrag var beskedent, og han holdt sig – som man også ser det på billedet – i baggrunden. 

Han blev medlem af nationalkongressen, som bl.a. udformede den belgiske forfatning. Her var han også sekretær og stemmetæller, men deltog også i de store afstemninger, hvor han stemte med flertallet. 

Han blev udnævnt til midlertidig guvernør i Brabant i december 1830 og den 9. juli 1831 blev hans udnævnelse gjort permanent. Han fortsatte på posten indtil den 21. september 1834. Herefter trak han sig tilbage familiens sæde på borgen Falaën og levede ugift sammen med sine brødre Charles (1802-1848), Leopold (1804-1879), borgmester i Falaën, og Eugene (1808 -), borgmester i Ermeton. Han grundlagde i 1855 sognets skole.

Litteratur 

 Carl BEYAERT, Biographies des membres du Congrès national, Brussel, 1930, p. 27
 Thomas-Jean DELFORGE, Falaën en son histoire, in: Le guetteur Wallon, 1973.
 Oscar COOMANS DE BRACHÈNE, Etat présent de la noblesse belge, Annuaire de 1986, seconde partie Cla-Cop, Brussel, 1986.

Eksterne kilder 
 Biografi på www.ars-moriendi.be 

Politikere fra Belgien
Joseph Vanderlinden

Joseph Van der Linden (15. maj 1798 i Bruxelles – 1877) var medlem af den provisoriske regering under den belgiske revolution i 1830.
Han var søn af Petronilla Waffelaer og Jean-Baptiste Van der Linden, som var notar i Bruxelles.
Den 26. september 1830 efter at den hollandske regerings styrker var trængt ind i Bruxelles blev der nedsat en provisorisk belgisk regering. Van der Linden blev sekretær og ansvarlig for finanserne. Han tog aktivt del i revolutionen og arbejdede meget sammen med Joseph Ferdinand Toussaint.

I 1840 blev Van der Linden ansvarlig for finanserne først i Brügge og senere i Mons. I 1846 blev han valgt som liberalt byrådsmedlem i Brügge. Omkring samme tidspunkt giftede han sig med Sylvie de la Rue, enken efter maleren Joseph Odevaere. 

Van der Linden døde i 1877 og ligger begravet på kirkegården i Laeken ved Bruxelles.

Joseph van der Linden må ikke forveksles med Baron Joseph van der Linden, d'Hooghvorst, (1782-1846), der blev medlem af nationalkongressen og var bror til et andet medlem af den provisoriske regering Emmanuel van der Linden d'Hooghvorst.

Politikere fra Belgien
Paul Devaux

Paul Devaux (10. april 1801 i Brügge – 30. januar 1880 i Bruxelles) var en liberal belgisk politiker, som var stærkt involveret i samarbejdet mellem liberale og katolske politikere i årene før og efter den belgiske revolution i 1830.

Levned 
Devaux var advokat i Liège da han mødte Joseph Lebeau og Charles Rogier, med hvem han genskabte Matthieu Lansbergh (senere omdøbt til le Politique) som en unionistisk publikation. Han blev valgt til den belgiske nationalkongres, hvor han sammen med Lebeau arbejdede på, at Auguste de Beauharnais, 2. hertug af Leuchtenberg skulle være belgisk konge. I 1831 blev han minister uden portefølje i Lebeaus regering – det var Devaux som foreslog Leopold af Sachsen-Coburg-Gotha som kandidat til den belgiske trone. Efter Leopolds tronbestigelse trak han sig ud politik. I forbindelse med tiltrædelsen af regeringen Lebeau-Rogier grundlagde han i 1840 det liberale blad Revue nationale. 

I 1846 blev Devaux medlem af det belgiske akademi.

Værkere 
Etudes politiques sur l'histoire ancienne et moderne et sur l'influence de l'état de guerre et de l'état de paix. Bruxelles 1875
Etudes politiques sure les principaux évènements de l'histoire romaine''. Paris 1880 (2 bind)

Politikere fra Belgien
Jurister fra Belgien
Personer fra Brugge